Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel vetosi EU:hun, -
jotta se pitäisi islamistisen Hamasin terroristilistallaan.
Pääministeri Netanjahu syytti EU:ta tekopyhyydestä.
EU-parlamentti hyväksyi -
päätöslauselman periaatteellisesta tuesta palestiinalaisvaltiolle.
Israel vetosi EU:hun, -
jotta se pitäisi islamistisen Hamas-järjestön terroristilistallaan.
Hamas on vastuussa tuhansista iskuista siviilejä vastaan, -
ja se on ollut EU:n terroristilistalla 2000-luvun alkupuolelta lähtien.
Hamas ylisti EU:n tuomioistuimen päätöstä.
Tuomioistuin päätti eilen, että palestiinalaisten islamistinen Hamas -
tulisi poistaa EU:n terroristilistalta, koska sisällyttämispäätös -
oli tehty mediaraportteihin eikä perusteltuun tutkimukseen nojaten.
EU:n yleinen tuomioistuin totesi kuitenkin, että EU-maat voivat jatkaa -
Hamasin varojen jäädyttämistä kolmen kuukauden ajan, -
jotta päätöstä voidaan vielä harkita ja siitä voidaan myös valittaa.
Olemme huomioineet tuomioistuimen päätöksen ja kunnioitamme sitä.
Tämä oikeudellinen päätös -
perustuu selkeästi menettelytapakäytäntöihin.
Hamasin määrittely ei pohjannut oikeuden perusteelliseen harkintaan.
Kyseessä on tuomioistuimen tekemä oikeudellinen päätös, -
ei EU-hallitusten tekemä poliittinen päätös.
Tuomioistuimen päätös tapahtui vain viikko sen jälkeen, -
kun Hamas järjesti Gazassa voimannäyttöparaatin, -
jossa sen johtajat vaativat avoimesti juutalaisvaltion tuhoa.
Israel-niminen illuusio hävitetään.
Al-Qassam-prikaati aikoo tuhota tämän illuusion.
Israelin ulkoministeriön tiedottaja Hirschon vaati EU:ta korjaamaan -
oikeudenkäyntivirheen palauttamalla Hamas terroristijärjestöjen listalle.
Hamas luokitellaan edelleen terroristijärjestöksi.
Euroopan tuomioistuin on antanut EU:lle 3 kk aikaa korjata tämä virhe.
Uskomme, että eurooppalaiset näkevät meidän -
ja monien muiden lailla, että Hamas on terroristijärjestö.
EU alun perinkin laittoi Hamasin terroristilistalle. Toivomme, -
että tulevan 3 kk:n aikana EU korjaa tämän oikeudenkäyntivirheen.
Useimmat länsimaat, myös USA, -
ovat Israelin kanssa samaa mieltä Hamasin terroristiluonteesta.
Hamas on ampunut summittaista rakettitulitusta -
kohti Israelin asutuskeskuksia viime vuosina. Se on myös vastuussa -
itsemurhaiskujen aallosta pääasiassa vuosina 1993-2005.
Hamasin varajohtaja sanoi, että iskut israelilaissiviilejä vastaan -
ovat oikeutettua vastarintaa.
Hän moitti EU:n päätöstä sisällyttää Hamas terroristilistalle.
Tämän päätöksen myötä korjataan historiallinen virhe, -
jonka EU teki laittaessaan Hamas-liikkeen terroristilistalle.
Hamas on vastarintaliike, ja sillä on luonnollinen oikeus -
kansainvälisten lakien ja standardien mukaan vastustaa miehitystä.
Kansainvälisen yhteisön pitäisi auttaa Hamasia vastustamaan miehitystä -
eikä suinkaan toisinpäin.
Pääministeri Netanjahu syytti EU:ta tekopyhyydestä, -
ja hän käytti holokaustin retoriikkaa -
ilmaistakseen Israelin tyrmistystä EU:n viimeaikaisesta toiminnasta.
Todistimme tänään tyrmistyttävää esimerkkiä EU:n tekopyhyydestä.
Genevessä he vaativat tutkimuksia Israelin sotarikoksista.
Luxemburgissa EU:n tuomioistuin -
poisti Hamasin terroristijärjestöjen listalta: -
Hamasin, joka on syyllinen lukemat- tomiin sotarikoksiin ja terroritekoihin.
Näyttää siltä, että liian monet Euroopassa -
- jonka maaperällä 6 miljoonaa juutalaista teurastettiin -
eivät ole oppineet mitään. Mutta me Israelissa olemme oppineet.
Jatkamme kansamme ja maamme puolustamista -
terrorilta, tyrannialta ja tekopyhyydeltä.
Pääministeri Netanjahu viittasi -
Geneven julistukseen, jonka 126 maata allekirjoitti.
Siinä vahvistetaan israelilaisten ja palestiinalaisten velvoitteet -
kansainvälisen humanitaarisen lain alla siviilien suojelemiseksi -
alueilla, jotka kansainvälinen yhteisö määrittelee miehitetyiksi.
Tämä julistus on ennenkuulumaton, mitä tulee siihen yksityiskohtaan, -
joka määrittelee lainvastaisen käytöksen. Julistus on ainutlaatuinen -
myös sen hyväksyneiden valtioiden lukumäärän suhteen, -
mikä on siis 126.
Julistuksessa ei määritetä uusia velvoitteita Israelille, -
mutta siinä kerrataan joitakin asioita, kuten -
vaatimusta kansainvälisen lain perusperiaatteiden kunnioittamisesta -
sekä summittaisten ja suhteettomien iskujen estämistä.
Lisäksi mainitaan siviilikohteisiin kuten kouluihin suunnatut iskut -
ja sotavarusteiden sijoittaminen siviilikohteiden läheisyyteen.
Tekstissä korostetaan myös allekirjoittajien -
ns. "syvää huolta palestiinalais- alueiden jatkuvan miehityksen -
ja Gazan saarron vaikutuksesta".
Tekstissä vahvistetaan myös Israelin siirtokuntien laittomuus.
Tämä julistus on signaali konfliktin osapuolille -
ja erityisesti siviiliväestölle siitä, että on olemassa kansainvälinen laki,-
joka suojelee heidän intressejään.
Allekirjoittajat ovat painottaneet tähän konfliktiin liittyviä asioita.
Tämä on signaali, ja toivomme, että sanoilla on merkitystä -
ja että osapuolet palauttaisivat jälleen kerran mieliinsä omat velvoitteensa.
Israel kritisoi ankarasti kokousta ja boikotoi sitä.
Samoin tekivät jotkin muut maat kuten USA ja Kanada, -
mikä pienentänee kokouksen vaikutusta.
EU-parlamentti hyväksyi eilen -
päätöslauselman periaatteellisesta tuesta palestiinalaisvaltiolle.
Päätös oli kompromissi eikä siinä menty niin pitkälle -
kuin joidenkin Euroopan kansallistasojen lainsäädännössä, -
joissa on tuettu palestiinalaisvaltion välitöntä tunnustamista.
Aloitteessa tuettiin kahden valtion ratkaisun periaatetta -
äänin 498 puolesta ja 88 vastaan.
Vasemmistolainsäätäjät vaativat alun perin, että EU:n 28 jäsenvaltion -
pitäisi tunnustaa Palestiina välittömästi ja ilman ehtoja.
Äänestys on suljettu. Päätöslauselma on hyväksytty.
Islamistisen Hamasin varajohtaja Marzouk ilmoitti -
Hamasin ja Iranin korjanneen sotilaallis-poliittiset suhteensa.
Suhteet huononivat sen jälkeen kun Hamas antoi tukensa kapinallisille, -
jotka taistelevat Iranin liittolaista, Syyrian presidenttiä Assadia vastaan.
Uskon, että kahdenväliset suhteemme Iraniin ovat palautuneet ennalleen.
Tästä merkkinä ovat vierailumme Iraniin -
ja Hamasin sotilaallisen siiven antama kiitos Iranille.
On paljon muutakin osoitusta siitä, -
että suhteemme ovat jälleen kunnossa, aivan kuten ennenkin.
Suhteiden paraneminen saattaa lieventää -
Hamasin taloudellis-poliittista eristystä, -
sillä Iran on osoittanut kiinnostusta pitää Hamas suojeluksessaan, -
koska tällä on rajanaapurinaan Israel - Iranin perivihollinen.
Kiitos seurasta!
Olen Jonathan Hessen. Iloista hanukkaa, huomiseen!
Suomennos: Sirpa Bågman